CELEX: 62016TN0748
Language: sk
Date: 2016-10-22 00:00:00
Title: Vec T-748/16: Žaloba podaná 22. októbra 2016 – QH/Parlament

23.1.2017   
            
            
               SK
            
            
               Úradný vestník Európskej únie
            
            
               C 22/38
            
         Žaloba podaná 22. októbra 2016 – QH/Parlament
   (Vec T-748/16)
   (2017/C 022/53)
   Jazyk konania: angličtina
   
      Účastníci konania
   
   
      Žalobca: QH (Woluwé-Saint-Pierre, Belgicko) (v zastúpení: N. Lhoëst a S. Michiels, advokáti)
   
      Žalovaný: Európsky parlament
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil rozhodnutie z 26. januára 2016 o zamietnutí žiadosti žalobcu o pomoc a v dôsledku toho zrušil rozhodnutie z 12. júla 2016 o zamietnutí jeho sťažnosti a priznal žalobcovi náhradu škody, ktorá mu bola údajne spôsobená,
            
         
               —
            
            
               zaviazal žalovaného na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobca uvádza päť žalobných dôvodov.
   
               1.
            
            
               Prvý žalobný dôvod je založený na údajnom konflikte záujmov, porušení práva na obhajobu, porušení zásady kontradiktórnosti, porušení zásady rovnosti zbraní a porušení článku 41 ods. 2 a 42 Charty základných práv Európskej únie.
            
         
               2.
            
            
               Druhý žalobný dôvod je založený na údajne zjavne nesprávnom posúdení v súvislosti s vymenovaním vyšetrovateľa, nedostatku nezávislosti a nestrannosti vyšetrovateľa a porušení mandátu vyšetrovateľom.
            
         
               3.
            
            
               Tretí žalobný dôvod je založený na údajnom porušení povinnosti odôvodnenia rozhodnutia o skončení administratívneho vyšetrovania.
            
         
               4.
            
            
               Štvrtý žalobný dôvod je založený na údajnom porušení práva na riadnu správnu vecí verejných a povinnosti náležitej starostlivosti.
            
         
               5.
            
            
               Piaty žalobný dôvod je založený na údajne nesprávnom posúdení základu morálneho obťažovania.